Μελέτη της επίδρασης του θορύβου στην ακοή, σε συνάρτηση με τη λειτουργία της ελαιοκοχλιακής δεσμίδας και τη χρήση ωτοακουστικών εκπομπών
Creators: name: Μπλιόσκας, Σαράντης Κ.
Publisher: name: Aristotle University of Thessaloniki
Year: 2018
Subjects: Ωτοακουστικές εκπομπές
Φυγόκεντρη οδός
Καταστολή
Επυρσοκρότηση
Otoacoustic emissions,
Efferent system
Suppression
Impulse noise

description: ΣΚΟΠΟΣ: Σκοπός της διατριβής, ήταν η διερεύνηση της βλαπτικής επίδρασης στην ακοή, των οξέων ηχητικών ερεθισμάτων από τις εκπυρσοκροτήσεις φορητών πυροβόλων όπλων. Επιπλέον, σκοπός της μελέτης ήταν και η δημιουργία δοκιμασιών, που θα μπορούν να διαχωρίσουν έναν πληθυσμό που θα εκτεθεί σε ένα ερέθισμα, ανάλογα με την «ευαισθησία» του στο θόρυβο.ΥΛΙΚΟ – ΜΕΘΟΔΟΣ: Ως πληθυσμός της μελέτης ορίστηκε το σύνολο των πρωτοετών μαθητών της Στρατιωτικής Σχολής Αξιωματικών Σωμάτων. Στη μελέτη συμμετείχαν 344 άτομα. Σε ολόκληρο τον πληθυσμό, διανεμήθηκε το ειδικά σχεδιασμένο για τη μελέτη ερωτηματολόγιο. Ακολούθως το σύνολο του πληθυσμού υπεβλήθη σε πλήρη ωτορινολαρυγγολογική εξέταση, τυμπανογραφικό έλεγχο, και ακουστικά αντανακλαστικά. Ακολούθησε τονική ακοομετρία. Οι συμμετέχοντες υποβλήθηκαν στη συνέχεια σε μέτρηση παροδικά προκλητών ωτοακουστικών εκπομπών. Ακολούθησε, ο έλεγχος του ελαιοκοχλιακού αντανακλαστικού. Μετά το σύνολο αυτών των εξετάσεων, οι μαθητές εκτέλεσαν τυποποιημένη βολή δέκα βολίδων από πρηνή θέση, με τη χρήση τυφεκίου 7.62 mm. Μετά την εκτέλεση της βολής και εντός χρονικού διαστήματος μικρότερου των 10 ωρών, το σύνολο του πληθυσμού υποβλήθηκε στο σύνολο των προηγούμενων εξετάσεων. Τέλος, μετά την παρέλευση 30 ημερών, το σύνολο των προηγούμενων εξετάσεων, επαναλήφθηκε για τρίτη φορά.ΑΠΟΤΕΛΕΣΜΑΤΑ: Το ποσοστό των βλαβών ακοής υπήρξε ιδιαίτερα σημαντικό, καθώς 468 αυτιά παρουσίασαν προσωρινή άνοδο του ακοομετρικού ουδού, ενώ ο αντίστοιχος αριθμός για τη μόνιμη άνοδο του ακοομετρικού ουδού ανήλθε στα 142 αυτιά. Ωστόσο, ο τελικός ουδός ακοής ξεπέρασε τα 20 dBHL, εξαιτίας της έκθεσης σε θόρυβο, μόνο σε τέσσερα αυτιά. Όσον αφορά τη συχνότητα της βλάβης, η κύρια συχνότητα βλάβης ήταν τα 3 kHz. Όσον αφορά τις ωτοακουστικές εκπομπές, διαπιστώθηκε στατιστική συσχέτιση ανάμεσα στην πτώση έντασης ωτοακουστικών εκπομπών και την μόνιμη άνοδο του ουδού. Τέλος, κάθε προσπάθεια να διαπιστωθεί ποσοτική συσχέτιση ανάμεσα στην πτώση των ωτοακουστικών εκπομπών και την άνοδο του ουδού, δεν απέδωσε στατιστικά σημαντικά αποτελέσματα. Όσον αφορά τη δυνατότητα πρόβλεψης των πτώσεων της ακοής, με βάση την ένταση των ωτοακουστικών εκπομπών, προέκυψε, ότι το κατώφλι βέλτιστης πρόβλεψης όσον αφορά τις μόνιμες μεταβολές του ουδού ήταν 12,45 dB. και η ευαισθησία της πρόβλεψης ήταν 71,6% με ειδικότητα 63.8%. Όσον αφορά τις προσωρινές βλάβες της ακοής τα αντίστοιχα μεγέθη ήταν κατώφλι στο 12,35 dB με ευαισθησία της πρόβλεψης 50% και ειδικότητα 68.2%. Όσον αφορά τη δυνατότητα πρόβλεψης των πτώσεων της ακοής, με βάση την ισχύ του ελαιοκοχλιακού αντανακλαστικού, παρόμοια στατιστική συσχέτιση δεν προκύπτει, ωστόσο εμφανίζεται μία τάση προς συσχέτιση.ΣΥΜΠΕΡΑΣΜΑΤΑ: Το πρόβλημα της θορυβογενούς απώλειας ακοής παραμένει εξαιρετικά σημαντικό στο στρατιωτικό προσωπικό. Η συχνότητα των 3 kHz πρέπει, τέλος, να συμπεριληφθεί με πάγιο τρόπο, στη ρουτίνα του ακοομετρικού ελέγχου. Επιπλέον, επιβεβαιώθηκε η άποψη, ότι η χρησιμότητα των ωτοακουστικών εκπομπών στη μελέτη πληθυσμών που εκτίθενται σε θόρυβο είναι σημαντική. Το κομβικό συμπέρασμα ήταν ότι καταδείχθηκε ότι είναι δυνατή η καθιέρωση των ωτοακουστικών εκπομπών, ως μία προγνωστική διαγνωστική δοκιμασία, η οποία θα είναι σημαντικά ευαίσθητη και ειδική, ώστε να υιοθετηθεί από προγράμματα μελέτης και προστασίας της ακοής. Η ισχύς της δράσης του ελαιοκοχλιακού δεματίου δε φάνηκε να προβλέπει, με αξιόπιστο τρόπο, τα αυτιά που θα υποστούν βλάβη. Ωστόσο, υπήρξε στατιστικά μια τάση προς αυτήν την κατεύθυνση.
description: Aim: The aim of the present study was to investigate the hearing damage caused by firearms. Furthermore, our main aim was to explore the possible utility of otoacoustic emissions and efferent system strength in order to determine vulnerability to noise exposure in a clinical setting and foresee an impending hearing handicap. Material/Method: The study group of our cohort comprised of 344 volunteers who had just begun mandatory basic training as Hellenic Corps Officers Military Academy cadets. Pure-tone audiograms were obtained on both ears. Furthermore participants were subjected to diagnostic transient evoked otoacoustic emissions (TEOAEs) using ILO 292 DP Echoport instrument. Finally, they were all tested for efferent function through suppression of TEOAE’s with contralateral noise. Following baseline evaluation, all cadets fired ten rounds using a 7.62mm Heckler &amp; Koch G3A3 assault rifle while lying down in prone position. Immediately after exposure to gunfire noise and no later than 10 hours, all participants completed an identical protocol for a second time, which was then repeated a third time, 30 days later. Results: The data showed that after the firing drill 468 ears suffered a temporary threshold shift, while in the third evaluation 142 of these ears still presented a threshold shift compared to the base line evaluation. However, especially as far as PTS was concerned, the final hearing threshold exceeded 20 dB HL (normal hearing threshold), in as much as four ears (1.7%). Concerning the frequency range of the hearing damage, threshold shifts mostly occurred at 3 kHz. Statistical correlation was found between loss of OAEs amplitude between the first and the third evaluation and PTS (p &lt;0.001). Finally, all efforts to establish a quantitative correlation between OAEs amplitude and audiometric threshold shifts did not yield statistically significant results. A Receiver operating characteristics (ROC) curve analysis showed that OAE’s amplitude is predictive of future TTS and PTS. The curves were used to determine cut points to evaluate the likelihood of TTS for OAE’s amplitude in the baseline evaluation. Decision limits yielding 71.6% sensitivity are 12.45 (positive if less than or equal to this value) with 63.8% specificity for PTS, and 50% sensitivity are 12.35 (positive if less than or equal to this value) with 68.2% specificity for TTS. Conclusions: Noise induced hearing loss remains a significant problem among military personnel. The 3 kHz frequency should be included in a routinely manner in the audiometric evaluation of populations exposed to noise. In addition, it was confirmed that the significance and usefulness of OAEs in monitoring populations exposed to noise, complementary to audiometry, is of crucial importance. Interestingly our data yielded tentative evidence to suggest that OAE’s amplitude is both sensitive and specific enough to efficiently identify subjects that are particularly susceptible to hearing loss caused by impulse noise generated by firearms. Hearing conservation programs may therefore want to consider including them in their routine. As far as efferent strength is concerned, we feel that further research is due, before implementing suppression of OAE’s in hearing conservations programs in a similar manner.